Publication: Magyar Közlöny
Issue: MK-2011-66 (Year: 2011, Number: 66)
Era: contemporary
Section: azt is kizárólag a hitelezési kockázat kezeléséről és tőkekövetelményéről szóló 196/2007. (VII. 30.) Korm. rendeletben (a
Paragraph Index: 500

5. oszlop A külső letétben elhelyezett értékpapírok értékét kell kimutatni a letéti igazolás szerinti értéken. A tábla sorai 39AE111 Megbízók pénze A pozitív egyenleggel (pénzköveteléssel) rendelkező ügyfelek követeléseinek összege. Ez az összeg nem csökkenthető a negatív egyenleggel (pénzkötelezettséggel) rendelkező ügyfelek kötelezettségével. 39AE121 Saját pénzeszközök A KELER pénzszámlák (ideértve az Alapszintű Pénzügyi Fedezetet, Kollektív Garancia Alapot, stb. is, de ide nem értve a vételár letéti számlát) összegéből le kell vonni a megbízók pénzét (39E111), ide nem értve a vételár letéti számlák megbízókat megillető összegeit. 39AE2 Saját tőke Az árutőzsdei szolgáltatói tevékenységet nem kizárólagos tevékenységként végző társaságok ebbe a sorba a törvény szerinti minimális saját tőkét írják be akkor, ha saját tőkéjük meghaladja a tőkepiaci törvény szerinti minimális saját tőkét. Ha saját tőkéjük nem éri el a tőkepiaci törvény szerinti minimális értéket, akkor saját tőkéjük tényleges értékét kell feltüntetniük. 39AF ÁRUTŐZSDEI HAVI FORGALOM A tábla célja A tábla célja az árutőzsdei szolgáltatók által lebonyolított tőzsdei forgalom statisztikai célú feldolgozása. A tábla kitöltése A sorokat a tárgyhónapban kötött valamennyi ügylet figyelembevételével, termékenkénti bontásban kell jelenteni, a határidős és opciós ügyleteket lejárat szerint is részletezve. A saját számlás, a megbízásra végrehajtott és az ezek összegzésével kapott összesen forgalmi adatokat - vétel és eladás szerint megbontva – a kontraktusok száma szerint és kötéskori értéken is meg kell adni. 39KC ELSZÁMOLÓHÁZ - ÜGYFÉL- ÉS SAJÁT TULAJDONÚ ÉRTÉKPAPÍR-ÁLLOMÁNY A tábla célja A tábla célja az elszámolóházi tevékenységet végző szervezet nyilvántartási rendszerében szereplő saját értékpapíroknak, valamint a befektetési vállalkozásnak nem minősülő (azonban értékpapírszámlával, illetve értékpapír-letéti számlával rendelkező) ügyfelei értékpapírra vonatkozó követelései megfeleltetésének vizsgálata. A tábla kitöltése A táblát tulajdonos és hely szerinti bontásban kell teljes körűen elkészíteni. A ”fizikai készleteket” kell jelenteni, a felsorolás értékpapír-fajtánként történik. A sorok kitöltésének általános szabályaira a 30C táblánál leírtak az irányadóak.

Source: https://magyarkozlony.hu/hivatalos-lapok/66c8eba5fd46f945603375566c474eb4bd2a19ac/dokumentumok/630ce1627b6b5461f11c7f76ff1bc9d682124031/letoltes